मूड भांपना या मूड बदलना : मतदाता का मूड भांपा क्यों जाता है, और इससे किसे फायदा होता है - मतदाता को या राजनीतिक दलों को... इन सवालों पर अभी खुलकर सोच-विचार शुरू नहीं हुए हैं. ऐसे सवालों पर जब भी विचार शुरू होंगे, यह ज़रूर देखा जाएगा कि कहीं वोटर का मूड भांपने की बजाय उसका मूड बदलने का मकसद तो नहीं होता...? और यह भी कि मतदाताओं का मूड बदला किस प्रक्रिया से जाता है...? यह सवाल भी कि इस प्रक्रिया में अपने फायदे के चुनावी मुद्दे कितनी आसानी से मतदाताओं के दिमाग में डाले जाते हैं...?